গৰু চোৰে উক্ত অঞ্চলত সন্ত্ৰাস চলাই অহাৰ সময়তে পুৱতি নিশা বকলাই কুমাৰ গাঁৱত ৰাইজে আটক কৰিবলৈ সক্ষম হয় যদু শইকীয়া আৰু সীমান্ত গগৈ নামৰ দুটা চোৰক।
উক্ত চোৰ দুটাৰ এটা দলে কাকডোঙা অঞ্চলৰ পৰা গৰু চুৰি কৰি গাড়ীৰে লৈ যোৱাৰ সম্ভেদ পোৱা পিছতেই বকলাই কুমাৰ গাঁৱৰ গৰু চোৰ চক্ৰৰ মাষ্টাৰ মাইণ্ড দ্বীজেন বৰাৰ ঘৰলৈ নিশা অহা এই দুটা গৰু চোৰক ৰাইজে হাতেলোটে ধৰিবলৈ সক্ষম হয়।
ৰাইজে আগন্তুক সময়ত এই দুই চোৰৰ স্বীকোৰোক্তিৰ ভিত্তিতে দীৰ্ঘদিন ধৰি গোলাঘাটত সন্ত্ৰাস সৃষ্টি কৰি অহা বৃহৎ গৰু চুৰি চক্ৰক আৰক্ষীয়ে ধৰিবলৈ সক্ষম হ'ব বুলি আশা কৰিছে।
